歲暮歸自城中一病垂死病起遣悶四首  其四
作者：楊萬里
朝代：宋

paragraphs: 病起行不得，坐久情不舒。
倔强妻子前，欲扶羞索扶。
且呼斑竹君，寸步與我俱。
遠行亦未決，聊復循庭除。
平地誰云覺，陟降即少徐。
平生四方志，八極視若無。
西飛折若木，東厲騎鯨魚。
即今卧藜床，一起還九噓。
力憊志猶在，床頭尋湛盧。